Vollsjö

Vollsjö er et tettsted i Sjöbo kommune i Skåne län i Sverige. I 2010 hadde tettstedet 836 innbyggere.

Vollsjö er først og fremst kjent som fødestedet til forfatteren Fritiof Nilsson Piraten. I historiene han har skrevet om den skånske landsbygden, har Piraten hentet flere karakterer og miljøer fra hjemstedet.

Stasjonshuset ble bygd i 1866, da jernbanen mellom Eslöv og Ystad ble bygd. Stasjonsbygningen var bemannet frem til 1975, og ble deretter stående og forfalle inntil den ble revet. Fremdeles står godsmagasinet, banevaktstua og pumpehuset, som omtales i flere av bøkene om Bombi Bitt. I banevaktstua ligger Piratenmuseet, som skildrer Fritiof Nilsson Piratens liv og virksomhet. 

 Referanser 

Eksterne lenker
 Informasjon om Piratenmuseet på www.piratensallskapet.se

Kategori:Tettsteder i Skåne län
Kategori:Sjöbo kommune